b'\n_START_ARTICLE_\nMargaritis Schinas\n_START_SECTION_\nMlada leta in izobra\xc5\xbeevanje\n_START_PARAGRAPH_\nRodil se je 28. julija 1962 v Solunu. Izobra\xc5\xbeeval se je na ve\xc4\x8d institucijah v Evropi; na Pravni \xc5\xa1oli Univerze v Solunu je leta 1985 diplomiral iz prava, leta 1986 je na Visoki \xc5\xa1oli za Evropo v Bruslju diplomiral iz naprednih evropskih \xc5\xa1tudij ter nato \xc5\xa1e magistriral v Londonu.\n_START_SECTION_\nDelovanje v Evropski uniji\n_START_PARAGRAPH_\nOd leta 1990 je bil zaposlen v Evropski komisiji, od leta 2004 na vi\xc5\xa1jih polo\xc5\xbeajih. V \xc4\x8dasu komisarjata Markosa Kyprianouja, je Schinas vodil njegov kabinet. Ko je 25. septembra 2007 odstopil Schinasov strankarski kolega iz stranke Nova demokracija Antonis Samaras, je Shinas zasedel njegovo mesto poslanca v Evropskem parlamentu. Na novih evropskih volitvah, ki so potekale leta 2009, se ni odlo\xc4\x8dil za kandidaturo. _NEWLINE_Ko je leta 2009 nastopila nova evropska komisija pod vodstvom Jos\xc3\xa9ja Manuela Barrosa, je le-ta Shinasa naslednje leto imenoval na \xc4\x8delo Urada svetovalcev za evropsko politiko. Leta 2013 je bil imenovan za direktorja v generalnem direktoratu Komisije za Ekonomske in finan\xc4\x8dne zadeve. Ob nastopu nove Evropske komisije pod vodstvom Jeana-Claudeja Junckerja leta 2014, je Margaritis Schinas postal glavni tiskovni predstavnik Evropske komisije.\n_START_SECTION_\nEvropski komisar\n_START_PARAGRAPH_\nNovi gr\xc5\xa1ki premier Kyriakos Mitsotakis je v prvi polovici poletja 2019 sporo\xc4\x8dil, da bo Margaritis gr\xc5\xa1ki kandidat za evropskega komisarja v komisiji Ursule von der Leyen. Pred odborom je bil zasli\xc5\xa1an 3. oktobra 2019, kjer je tudi dobil podporo.\n_START_SECTION_\nZasebno\n_START_PARAGRAPH_\nPoro\xc4\x8den je s strankarsko kolegtico iz \xc5\xa0panije Mercedeso Alvargonz\xc3\xa1lez._NEWLINE_Govori gr\xc5\xa1ki, angle\xc5\xa1ki, francoski in \xc5\xa1panski jezik.'